આ બાબતે અન્ય એક રહેવાસીએ મિડ-ડે LOCALને જણાવ્યું હતું કે ‘દર વષ્ોર્ નાળાની સફાઈ માટે કરોડો રૂપિયા BMC દ્વારા ખર્ચવામાં આવતા હોય છે છતાં એમાં ગંદકી જોવા મળતી હોય છે. અમારા બિલ્ડિંગની પાસે જ આવેલું નાળું આખું કચરાથી છલોછલ ભરેલું છે. કચરો તથા ગટરનું પાણી મિક્સ થવાથી બહુ ખરાબ વાસ આવે છે. સફાઈ-કામદારો બરાબર સફાઈ કરે એ બહુ જરૂરી છે જેથી ગંદકી અને મચ્છરોથી બચી શકાય. દુર્ગંધ આવવાને કારણે અમે અમારા ઘરની બારી પણ ખોલી શકતા નથી. અમને સતત વિન્ડો બંધ જ રાખવી પડતી હોવાથી ઘરની અંદર પૂરતો સૂર્યપ્રકાશ પણ આવી શકતો નથી. મારી BMCના સફાઈ-કામદારોને વિનંતી છે કે આ તરફ થોડું ધ્યાન આપે અને નાળાની સંપૂર્ણપણે સફાઈ કરે.’